6

ISIGIDIMI SAMAXOSA, DECEMBER 1, 1871.

Mazicingwe ezindawo—Ubuciko asinto yanto, bebuko ke bona nge Jubili. Hamba wena ufu- ndayo apa uke uye kwenza into eyo bonakala, into eyobonisa ukuba uyalutanda uhlanga Iwako- wenu.

Abantu abamnyama belilizwe bakolis’ ukubeka emva, bahlala besiti ukuteta kwabo kwa kwenziwa amalinga okubavusa, okulukutaza, okulufundisa, “ Obawo bebengazazi ezizinto—nati ke asifuni ku- zazi, masiyekwe.” Lonto mayipele—le Jubili itsho. Yonke imizamo eyenziweyo yokulunceda uhlanga lwakowetu, masiyibulele siyamkele, singene kuyo nati.

Nali elokugqibela—Elilizwi liti masihle emhlana malinga tunuki bani. Abantu abamnyama nga bantu abasuke balive gwenxa ilizwi lakutetwa— asilahlwa kwakutshiwo, siyancedwa. Yibulele ke lendawo yokuhliswa emhlana kuba oko kukuku- xelela ukuba ungumntu onokuzihambela—Sitsho- na kwelo ke.

ADAM KOKO.

Alikaxoli ilizwe kwela Mabaca. U-Adam Koko uvumile ukuke ati nqum ukulwa okwa ngoku, noko esaubanga umhlaba wa Mabaca. Isandla sake U-Strachan, sisaxinile ukuhlanganisa inko- mo adliwe zona U-Makaula; siti angati ukuba urole inkomo za 200 kwangoku, singamenzela imizamo yokuba angabuye ahlaule ngapezulu.

Kutiwa I-Lieutenant-Governor yase Natal iza kuya kona apo kwa Koko. Asazike nokuba kunga kuyinyaniso na oko. Siqinisekile kodwa ukuba I-Governore yase Natal itumele ilizwi ku Adam Koko, lokuti makasixele isizatu esibange lengxa- bano. Uyakuti ke akupendula, kutunyelwe Ima- ntyi ukuba iye kuva ubunyaniso balompendulo.

UHAMBO LO MHAMBI.

Kuko abantu abantsundu abafuna ukwazi ukuba esisiqendu so Hambo Lo Mhambi siteta ngehambo ka Mkristukazi, siya kude sishicilelwe ninina.

Ngati U-Mr. Soga wayetembise ukuti mhlayi- mbi anga siguqula naso. Ke asikeva nokuba singa sikonana pakati kwa mapepa ake awashiyi- leyo. Mhlaumbi angaba ube ngekasiqali. Siya- kolwa ukuba naso besiya kubuye sishicilelwe exesheni ukuba ubepilile.

INDABA ZAPESHEYA KOLWANDLE.

England.—U-Victoria Inkosazana yase England, ubeke esifa, kodwa ngoku selenokungati uyapila.

U-Mr. Holloway, indoda edumileyo kakulu ngenxa yamayeza ayo, ehlala iwashumayeza kulo lonke ilizwe, kuwo onke amapepa endaba, iseli rwebe imali engamawaka waka eponti. Esisityebi siza kwaka indlu enkulu, yokusiza abafayo naba ngamahlwempu, eyakuba yeye ponti ezi £500,000.

Kuza kwakiwa I-Institution E-Kuruman yoku- fundisa abaya kuba ngabafundisi bama Motshwa- na. Ukuze ke ibe ludumo luka Rev. Robert Moffat umfundisi okade efundisa E-Kuruman apo, igama layo iyakuba yi “ Moffat College.” Ku- zanyelwa ukufumana iponti ezimawaka alishumi (£10,000) zokufeza lomsebenzi.

U-Rev. R. Moffat usand’ukupinda okwesibini ukuzishicilela Izibalo Ezingcwele ngenteto yesi Setshwana.

E-England kusand’ukubako umdlalo omkulu wama soldati. Afike alinganisa uhlobo angema ngalo ukuba anqabisa isixeko sase London, xa kufike umkosi wasemzini. Elidabi lingumdlalo,

laba lela makaya odwa. Imali erolelwe lomdlalo, ibe ziponti ezi £100,000. Oku kwenzelwa ukuba kuqeqeshwe amasoldati ukuze ahlale elungele imfazwe.

America.—Isiqingata esikulu somzi wase Chi­cago sitshiswe ngumlilo. Izindlu ezitshe kwati tu zibe 12,000; abantu abahlutwe izindlu zabo ngulo mlilo bangama 50,000. I-Chicago sixeko esikulu esihlumayo, esibantu bangama 220,000.

France.—Abantu kaloku bayaqala ukuzinza E-France. Inxenye yabaya babevukele I-Govern- mente igwetywe ukuba ibulawe. Inkosi yase France ngoku ihleli emazantsi E-England kunye nenkosi- kazi yakwayo. Bahleli nje, ngapandle kobukosi.

Inani labantu ababuleweyo nabanxweleriweyo ngalemfazwe ibi pakati kwama French nama German, linga 200,000.

Italy.—E-Italy kugqojozwe indlela engumbo- lompo, epumela ngapantsi kwentaba ende. Ubude balombolompo buzi mayile ezisibozo ukusuka kwelinye icala iyakupumela kwelinye. Londlela ingumsebenzi ongum mangaliso omkulu. Ubu- banzi bungayilingana ukuba ihambe inqwelo enomtwalo. Ukwenziwa kwayo kutabate iminyaka eli 14. Imali erolelwe yona iziponti ezi £2,600,000. Igama lalombolompo yi “ Mount Cenis Tunnel.”

Persia. E-Persia kusand’ ukubako indlala enkulu, kufe abantu aba 80,000.

Australia.—Kumti obusand’ ukugaulwa E- Australia, kufunyenwe elona tsili lenyosi lingape- zulu kwawo onke awake abonwa. Zibe liqela incango zobusi ezibe zinyawo ezi 10 ngobude. Incindi ibe ziponti ezimakulu mabini ngobunzi- ma (2001bs).

INDABA ZASE BAYI.

Ukunqaba Kwenkomo E-Bayi.—Kwintengo  
ye nkomo ebisand’ ukubako, kutengiswa imazi ne  
nkabi zika Mr. S. Pearce ngu Mr. J. S. Kirkwood,  
ite inye inkabi yadla £9 15s.; izibulekazi lenku-  
nzana ladla £12 ; enye imazi enenkonyana yadla  
£16 ; itokazi elimitiyo ladla £16; itokazana lala  
amnyaka mnye ladla £5. Asikuko nokuba bezi-  
nqabile ezonkomo.

Impahla ka Mashishi, U-Msutu, obefunyenwe  
etengisa utywala ba Maxosa, itengiswe ngomhla  
we 13 ka November. Ubedliwa iponti ezilishumi  
(£10), waza ke akuba engenakuzirola yatengiswa  
impahla yake ngegunya lase matyaleni.

Intlanganiso ye Sigidimi.—Intlanganiso yo-  
kulinga ukwandisa inani labatabati be *Sigidimi,*neyokuhlanganisa imali yomnyaka we 1872, ite  
yasilelelwa ukubako ngomhla wa 25 ka November  
yaselisolulelwa kowe sibini ka December. Soni-  
visa indaba zayo ngo January ozayo. Tina bam-  
keli be *Sigidimi,* sivile ukuba uti Umhleli wendaba  
ze *Sigidimi,* isizatu sokuba singa shicilelwa kabini  
ngenyanga, kungokuba inani labantu abasitabatayo  
lidelekile. Siyatemba ukuba sova indaba ezilu-  
ngileyo ngo January we 1872. Kuni nonke bam-  
keli baso, masize sirole kunene ukusixasa, sicapule  
kule mali siyicitela icuba. Nam ndiyintshayi  
yecuba, kodwa ndiyakulinga ukuba mandongoze  
lele idobilityi ezi 36, ndizirolele *Isigidimi.* Liyata-  
ndeka kakulu kum elipepa, lindizisela nezase Mbo.

Ngomhla wa 21 ka November, bekuko intla-  
nganiso yomnyaka, yale remente ipantsi kuka Mr.  
Edwards. Bahlanu abafundisi abebeko kulo  
ntlanganiso. Ute U-Mr. Edwards entetweni  
yake wakankanya indawo yokuba, ngalo nyaka  
ungenise erementeni ishumi labantu; abaza ku-  
ngeniswa batandatu, abafuni balishumi elinesi-  
hlanu. Uyambulela U-Tixo ngenxa yomsebenzi  
walonyaka. Imali ezuzekileyo ngomnyaka wonke  
ziponti ezi £120 16s. 9d.

U-Rev. Mr. Greenstock nabanye batete kunene  
ngendawo zokuyala abazalwana betu abantsundu.

K. N. Boza.

IZINTO NGEZINTO.

Ofe Kukwenzakala.—Indodana engu Antho-  
ny Meyer, isand’ ukunyatelwa yinqwelo E-Wind-  
vogelberg. Ite ihamba ecaleni kwenqwelo, ya-  
nyatela elityeni laza lona lapenuka, yawela pambi  
komlenze, wayinyatela entloko. Ibize amanzi—  
yaza yahla yaqauka kuba igazi lisuke lapokozeka  
ngomlomo.

Ukunyanga Kontsundu.— Umfo ontsundu  
ekutiwa ngu Coenraad ufakwe etolongweni E-  
Graaff Reinet ngenxa yokubulala umntwana wo  
Mlungu. Ngapandle emzimbeni walomntwana  
bekungabonakali manxeba. Ubulewe kukusuke  
kuti nxi imihlati isenziwa ngamayeza alomntu.

Isifo Samahashe.—Kutiwa amahashe ayafa  
E-Uitenhage nase Queenstown.

Ukusweleka Kwabasebenzi.—E-Queenstown  
asikuko nokuba baswelekile abakandi nabacweli  
bemiti yenqwelo. Imali yomvuzo inyukile kakulu  
namadoda ayaziyo lomisebenzi angayifumana no-  
kuba aliqela.

Amacebetshu.—E-Sir Lowey Pass, umfo obeye  
esitalini ngokuhlwa ukuya kusikela amahashe  
ihabile, ute xa ati utabata irenqa we xamfu  
ipimpi lasuka ipimpi lazitandela engalweni nase-  
ntanyeni yalomfo. Ute noko wayibulala lonyoka  
ingekamenzi ngozi. Ibinga pezu kwinyawo ezi 7  
ngobude.

Imali ye silivere asikuko nokuba iswelekile  
kwele Diamondi. Kutiwa mayibe isezinxoweni  
zabantsundu kuba ekubo mayibe iziponti ezi-  
ngamawaka.

Umtshato Wabantsundu E-Rini.—Mhlau-  
mbi E-Rini apa akuzanga kubeko mtshato waba-  
ntsundu unje ngalo ka Robert, esinye sezicaka apa

E-Rini, no Tembani intombi ka Dinga umdala  
wakona apa. Batshatiswa ngu Rev. Mr. Lwana—  
umfundisi ontsundu ofunde E-Nxukwebe—nge  
Tuesday ngomhla we 7 ka November. Umtsha-  
kazi nomyeni babonakala ukungati bebecebisene  
ngokuti mazize izivato zingateteki emtshatweni  
wabo. Baqesha inqwelana zamahashe zambini,  
bakwela kuzo ukuya kwabo etyalikeni, nokubuya  
kwabo, kunye nabakapi. Umtshakazi ubevete  
isilika, umyeni enxibe ngohlobo lwa Mangesi.

Abafundisi abaliguqulayo Ilizwi lika Tixo ba-  
yawusebenza umsebenzi wabo E-Qonce. Abakoyo  
kulo ntlanganiso ngo Revs. J. Appleyard, B. Ross,.  
A. Kropf, J. A. Chalmers, F. Kayser. Kuguqulwa  
kalokunje incwadi ka Paulusi kuwo ama Roma.  
Zigqityiwe incwadi ze Testamente Entsha, eziqala  
ngeka Mateyu ziye kwe yama Roma. Abafundisi  
abo bafuna ukuyigqiba ukuyiguqula Itestamente  
Entsha yona ze bandule ke ukuyishicilela yonke..

Kubonakala kungati umsebenzi wokumba  
igolide woda ube ngozuzisayo.

Ele Diamondi ngoku lipantsi kwama Ngesi.  
lihlanganiswe nale Koloni.

Liselikulu kanye inani le diamondi ezifunya-  
nwa kumzi ka De Beer.

Ixabiso le Diamondi ezimke nalomkombe  
kutiwa yi *Cambrian,* ukuya E-England, lizi  
£30,000.

U-Mr. Birch wase Rini uwiswe lihashe ngase  
Fort Beaufort wafa.

Ngase Mcancatweni we Kobonqaba kudu-  
tyulwe inkwenkwe entsundu ngepistoli ebipetwe  
ngu Charles Jackson efeketa ngayo. Ite yafa  
kwalapo kuba uyidubule entloko.

Lendlela intsha isuka E-Qonce iya pesheya  
kwe Nciba ngoku seyihanjwa. Kuko oseleke we-  
suka E-Qonce waya kugaleleka E-Toleni ngeyure  
ezi 22. Indawo esakalazekayo bubunzulu bezi-  
buko.

Imbabala iyingenele inqolowa nehabile E-  
Albany kuloko ifike sezivutwa.

Imkumbi seziko E-Albany.